 Daniel 1  Nafọ nke atọ nke ọbụbụeze Jehoyakim eze Juda, Nebukadneza eze Babịlọn bịara Jeruselem wee nọchibido ya.Ka oge na-aga, Jehova nyefere Jehoyakim eze Juda na ụfọdụ nime arịa ndị dị nụlọ ezi Chineke naka ya, o wee bute ha nala Shaịna, nụlọ chi ya; o wee busa arịa ndị ahụ nụlọ a na-edebe akụ nke chi ya.Eze wee gwa Ashpenaz bụ onyeisi ndị na-eje ozi nobí ya ka ọ kpọta ụfọdụ nime ndị ikom Izrel na ụmụ eze na ndị a ma ama,ụmụaka na-enweghị ntụpọ ọ bụla, ndị mara mma, ndị nwere ụdị amamihe niile, nweekwa ihe ọmụma, na-aghọtakwa ihe, ndị nwekwara ike ije ozi nobí eze; ka ọ kụziekwara ha edemede na asụsụ ndị Kaldia.Eze kwukwara nri a ga na-enye ha kwa ụbọchị site nihe oriri pụrụ iche nke eze na-eri nakwa site na mmanya ọ na-aṅụ, nakwa ka a zụọ ha ruo afọ atọ, ka ha wee nwee ike ije ozi nihu eze mgbe afọ atọ ahụ gasịrị.E nwere netiti ha ụfọdụ nime ụmụ Juda, bụ Daniel, Haaya, Mishel na Azaraya.Onyeisi ndị na-eje ozi nobí eze gbanwere aha ha. Ọ gụrụ Daniel Belteshaza; gụọ Haaya Shedrak; gụọ Mishel Mishak; gụọ Azaraya Abednego.Ma Daniel kpebisiri ike nobi ya na ya agaghị eji nri pụrụ iche nke eze na mmanya ya merụọ onwe ya. O wee na-arịọ onyeisi ndị na-eje ozi nobí eze arịrịọ ka o wee ghara imerụ onwe ya.Ezi Chineke wee mee ka onyeisi ndị na-eje ozi nobí eze gosi Daniel obiọma ma meere ya amara.Onyeisi ndị na-eje ozi nobí eze wee sị Daniel: M na-atụ onyenwe m bụ eze egwu, bụ onye kwuru ihe unu ga na-eri na ihe unu ga na-aṅụ. Olee ihe mere ọ ga-eji hụ ka ihu unu gbarụrụ agbarụ ma o were ya tụnyere ihu ụmụaka ndị ọgbọ unu, oleekwa ihe mere unu ga-eji mee ka isi m dịrị nihe ize ndụ nebe eze nọ?Ma Daniel gwara onye nlekọta bụ onye onyeisi ndị na-eje ozi nobí eze họpụtara ka ọ na-elekọta Daniel, Haaya, Mishel na Azaraya, sị:Biko, lee ndị ohu gị ule ruo ụbọchị iri, ka a na-enye anyị akwụkwọ nri ka anyị na-eri, na-enyekwa anyị mmiri ka anyị na-aṅụ;ka i lee otú ihu anyị dị na otú ihu ụmụaka ndị na-eri nri pụrụ iche nke eze dị, mesokwa ndị ohu gị ihe dị ka ihe ị hụrụ si dị.Nikpeazụ, o gere ntị nihe ha kwuru nihe a wee lee ha ule ruo ụbọchị iri.Mgbe ụbọchị iri ahụ gasịrị, ihu ha dị mma, ha bukwara ibu karịa ụmụaka ahụ niile ndị nọ na-eri nri pụrụ iche nke eze.Onye nlekọta ahụ wee na-ewepụ nri ha pụrụ iche na mmanya ha ma na-enye ha akwụkwọ nri.Ma ezi Chineke mere ka ụmụaka a, ha anọ, nwee ọgụgụ isi na nghọta nihe banyere edemede na amamihe niile; Daniel nonwe ya na-aghọta ụdị ọhụụ ọ bụla na nrọ ọ bụla.Mgbe ụbọchị ole eze kwuru ka a kpọta ha zuru, onyeisi ndị na-eje ozi nobí eze kpọtara ha nihu Nebukadneza.Ha na eze wee malite ikwurịta okwu, nime ha niile, o nweghị onye dị ka Daniel, Haaya, Mishel na Azaraya; ha wee na-eje ozi nihu eze.Ma ihe ọ bụla nke chọrọ amamihe na nghọta nke eze jụrụ ha ajụjụ banyere ya, ọ chọpụtara na ha maara ya ọbụna okpukpu iri karịa ndị dibịa anwansi niile na ndị na-akpọku ndị mmụọ ọjọọ, bụ ndị nọ nebe niile ọ na-achị.Daniel nọgidekwara nebe ahụ ruo nafọ mbụ nke ọchịchị eze Saịrọs. 